फरीदाबाद(अनिल राठी): फरीदाबाद में राजकीय कन्या वरिष्ठ माध्यमिक स्कूल की प्रिंसिपल की सोच ने छात्राओं के लिए कुछ नया करने के लिए स्कूल के कमरों को मैट्रो ट्रैन जैसा लुक दिया है। एनआईटी फरीदाबाद स्थित 5 नंबर में राजकीय कन्या वरिष्ठ माध्यमिक स्कूल है। जिसकी प्रधानाचार्य की सोच ने न केवल इस स्कूल की दीवारों और कमरों को सुन्दर बना दिया है। बल्कि इस स्कूल की दीवारों पर की गई सामान्य ज्ञान और शिक्षा से जुडी विभिन्न विषयों की पेंटिंग और सीढ़ियों पर लिखे मैथ के फार्मूले बच्चो को रोज खेल ही खेल में पढ़ाने का काम करते है।